Nochm Aunschluss vo Estareich auns Deitsche Reich 1938 is in Weana Neistod wieda kriagswichtige Industrie aungsiedln wuan. Schon 1940 hom de Wiener Neustädter Flugzeugwerke a Viadl vo da Gsamtproduktion vo de Messerswchmitt-109-Jogdflugzeig heagstöd. In de Raxwerke, da ehemolign Wiener Neustädter Lokomotivfabrik, is ob 1943 mit da Montage vo de A4-Raketen augfaugt wuan. Vo de domois 30.000 Gebaide san nua 18 unbeschädigt bliem. Weana Neistod woa nem Dresden de Stod mitn gresstn Zastearungsotei im Deitschn Reich.